|  |  |
| --- | --- |
| Numri i lëndës: | 2019:072712 |
| Datë: | 11.04.2019 |
| Numri i dokumentit: | 00275396 |

**P.nr.3/19**

**NË EMËR TË POPULLIT**

**GJYKATA THEMELORE NE PEJE DEGA I – DEPARTAMENTI I PËRGJITHSHËM-PENAL,** sipas Gjyqtarit Gani Rugova, me pjesëmarrjen e sekretares juridike Drita Blakaj, në lëndën penale kundër të pandehurës F D nga Iu, K I, e akuzuar për vepër penale lidhja e paautorizuar në shërbime nga neni 321 të KPRK-së, duke vendosur sipas aktakuzës së Prokurorisë Themelore ne Peje – Departamenti i Përgjithshëm, PP/II-nr.2535/18, dt.31.12.2018, në seancën publike të shqyrtimit gjyqësor të mbajtur me dt.**08.04.2019,** në pranin e Prokurorit te Shtetit, Arben Hoti, të pandehurës F D, si dhe dëshmitarit T N. Gjykata të njëjtën ditë publikisht mori dhe shpalli, ndërsa me dt.11.04.2019 e përpiloj këtë:

# A K T GJ Y K I M

Ndaj të pandehurës **F D,** e lindur me ......, në I ku edhe banon rr“ S” nr..., K I, e bija e S dhe nënës I, e gjinisë N, e ve , ka të kryer shkollën fillore, punëtore, posedon letërnjoftimin me numër .., shqiptare, Shtetase e Republikës së Kosovës, e pa dënuar më parë nga ana e gjykatës, gjendet në liri.

Konform nenit 363 par. 1 nën par. 1.1 të KPPRK-së.

**REFUZOHET AKTAKUZA**

**Gjëja se:**

Në kohë të pacaktuar e gjerë me dt.01.02.2017, në K.I pikërisht në shtëpinë e të pandehurës e njëjta në mënyrë të paautorizuar shpenzon energji elektrike dhe atë duke u lidhur në mënyrë direkte në përçues të rrymës elektrike në dëme të kompanisë KEDS tek e pandehura është hasur në njëhesor të bllombuar, ndërsa gjatë inspektimit të mëtutjeshëm është hasur në lidhje direkte nga KKK me kabull 4x10mm, ku nga KKK dalin dy furnizime, njëra shkonte në njehsor kurse tjetra çkyqet, ashtu që kompanisë së lartcekur i shkakton dëm material dhe atë në shumën prej 511.14 euro, të përshkruara si në procesverbalin me nr. 2159986

* me çka kishte për të kryer vepër penale lidhja e paautorizuar në shërbime nga neni 321 të KPRK-së.

Për shkak të heqjes dorë të Prokurorit të Shtetit nga Aktakuza.

E dëmtuara KEDS zyra në Pejë, për realizimin e dëmit të shkaktuar udhëzohet në kontest civil.

Shpenzimet e procedurës penale i ngarkohen mjeteve buxhetore te kësaj gjykate.

**A r s y e t i m**

Prokuroria Themelore – Departamenti i Përgjithshëm, ne Pejë – ka ngritë aktakuzën, më PP/.nr. 2535/18 dt.31.12.2018, ndaj te pandehurës F D nga I, rr ”S” nr... K .., e akuzuar për vepër penale lidhja e paautorizuar në shërbime nga neni 321 të KPRK-së.

Gjykata ka mbajtur seancën fillestare me datë 20.02.2019 në prezencën e prokurores së shtetit Lumturije Hoxha, të dëmtuarës F D. Gjatë kësaj seance pas leximit të aktakuzës e pandehura u deklarua se nuk e pranon fajësinë lidhur me veprën penale me të cilën akuzohet, ndërsa në këtë shqyrtim fillestar e pandehura ka heq dorë nga kundërshtimi i aktakuzës dhe provave për të vazhduar me shqyrtimin gjyqësor.

Gjykata ka mbajtur seancat gjyqësore me datë 18.03.2019, 25.03.2019, dhe me datën 08.04.2019 në pranin e Prokurorit të Shtetit , të pandehurës F D, përfaqësuesi i të dëmtuarës KEDS-it Burhan Shabanaj, si dhe dëshmitarët A A , SH A, A N, të tre punëtor të KEDS-it në Pejë, si dhe T N.

Pas dëgjimit të dëshmitareve dhe të pandehurit , Prokurori i shtetit Arben Hoti e mori fjalën dhe i njëjti deklaroj: Pas vlerësimit të deklaratës së dëshmitarit T N, e duke u ndërlidhur edhe me pjesën e procesverbalit të datës 25.03.2019, përkatësisht në faqen e dytë ku gjykata ka konstatuar të gjeturat në vendin e ngjarjes, për shkak se nga provat e shqyrtuara rezulton gjendja tjetër faktike në krahasim me atë të paraqitur ne aktakuzë në mbështetje të dispozitës së nenit 350 të KPPRK-së, bënë ndryshimin e aktakuzës ashtu që kjo aktakuzë paraqitet kundër ish-dëshmitarit tani të akuzuarit T N, ndësa pjesa tjetër e dipozitivit mbetet e pandryshuar. Ndërsa njëherit prokurori i shtetit në mbështetje të dispozitave të KPPRK-së tërhiqet nga ndjekja e të akuzuarës F (S) D për vepër penal nga neni 321 të KPRK-së. Ndërsa prokuroria do të ngritë aktakuzë të re ndaj T N.

Meqenëse prokurori i shtetit u tërhoq nga aktakuza , gjykata shqyrtimin gjyqësor e shpall të përfunduar dhe tërhiqet për shpalljen e aktgjykimit refuzues.

Vendimi mbi shpenzimet e procedurës penale është marrë në kuptim te nenit 454 par.1 të KPPRK-së.

Vendimi mbi udhëzimin e të dëmtuarit ne kontest civil është marrë komfor nenit 463 par. l. dhe 2. te KPPK-ës.

Duke pas parasysh se prokurori i shtetit ka heq dorë nga aktakuza, andaj gjykata duke vepruar ne kuptim të nenit 363 par. 1 nën par. 1.1 të KPPRK-së, ka vendos sikur në dispozitiv të këtij aktgjykimi.

**GJYKATA THEMELORE NË PEJË-DEGA I,**

**DEPARTAMENTI I PËRGJITHSHËM**

**P.nr.3/19 më datë 08.04.2019**

**Sekretarja Juridike Gjyqtari Gjykues**

**\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

**Drita Blakaj Gani Rugova**

**KËSHILLA JURIDIKE:**

Kundër këtij aktgjykimi lejohet ankesa

në afat prej l5 ditësh, nga dita e marrjes

së të njëjtit. Ankesa i dërgohet Gjykatës se

Apelit në Prishtinë e përmes kësaj gjykate.